Ikey-student val na haar dood op 21ste verjaardag | Maroela Media
Rosa Carlyle-Mitchell. Foto: Facebook
Carlyle-Mitchell, oorspronklik van Durban, het na bewering omstreeks 21:00 op 'n muurtjie van die eerste verdieping van die Kimberley Hotel in Kaapstad gesit toe sy eweskielik agteroor geval het. Die hotel is geleë op die hoek van Roeland- en Buitekantstraat.
Sy was saam met 'n familielid, haar broer Luke, en jonger suster Cristina. Paul Rayner, haar oom wat vroeër die aand saam met hulle gekuier het, het Maandag aan IOL gesê die familie is erg getraumatiseer deur die "tragiese" ongeluk.
Kaapstadse nooddienste het haar op die toneel dood verklaar.
Kaptein FC van Wyk, 'n polisiewoordvoerder, het aan Maroela Media gesê dat die polisie 'n geregtelike doodsondersoek doen en dat die omstandighede rondom die tragedie nog ondersoek word.